Rímskokatolícka Cirkev, farnosť Kamenec pod Vtáčnikom, Hornokamenčianska 73/81, 972 44; Tel.: 0909 250 255
Web: www.farakamenec.sk                         E-mail: fara.kamenec@gmail.com

1. NOVEMBRA - 31. NEDEĽA V OBDOBÍ „CEZ ROK“ – SLÁVNOSŤ VŠETKÝCH SVÄTÝCH
· Ďakujem všetkým, ktorí ste sa v mesiaci október modlili modlitbu rozjímavého posvätného ruženca.
· V pondelok je Spomienka na všetkých verných zosnulých. O 17.30 h. budeme mať v kostole pobožnosť „Na Dušičky“.
· Kvety a sviečky sú prejavom úcty k zosnulým, ale pomocou je len modlitba za ich duše. Pán biskup Baláž povedal: „Ak idete iba páliť sviečky, zbytočne pálite benzín.“ Návšteva cintorína by sa nemala zúžiť na pár slov a spomienok bez modlitby.
· Veriaci, ktorý v deň Spomienky na všetkých zosnulých, 2.11., nábožne navštívi kostol alebo kaplnku a pomodlí sa Otče náš a urobí vyznanie viery (Verím v Boha), môže získať úplné odpustky, ktoré sa môžu privlastniť iba dušiam v očistci, čiže zosnulým. Okrem tohto odpustkového úkonu sa žiada splniť: sv. spoveď, sv. prijímanie a modlitba na úmysel Sv. Otca. Pritom treba vylúčiť akúkoľvek pripútanosť k hriechu, aj k všednému.
· Veriaci, ktorý nábožne navštívi cintorín a aspoň mysľou (v tichu) sa pomodlí za zosnulých, môže získať odpustky, ktoré sa môžu privlastniť iba dušiam v očistci, a to raz denne od 1. do 8. novembra. Treba splniť obvyklé podmienky spomenuté vyššie. Sv. spoveď stačí jedna na všetky dni. 
· Láska, úcta a vďaka k našim zosnulým nám diktuje nezanedbať ani jeden deň. Prosím, navštívte, od 1. do 8. novembra, všetci a každý deň cintorín (hocikde, hocijaké hrobové miesto). Chorí a nevládni sú od podmienky návštevy cintorína oslobodení.   
· V stredu je spomienka na sv. Karola Borromea, biskupa. Pochádzal z grófskeho rodu. Bol synovcom pápeža  Pia IV. Napriek veľkému hmotného bohatstvu a pohodlnému životu na zámku už ako dieťa zasvätil život Bohu a vybral si život pre „nehmotné“ hodnoty. Dosiahol najvyššie možné štúdia, skočil ako doktor práv. Bol jediný dedič obrovského bohatstva, ktorého sa vzdal a všetko použil pre dobro Cirkvi a biednych ľudí. Pre majetky a úspechy mal veľa neprajníkov a nepriateľov. Stal sa jednou z najvýraznejších osobností svojej doby. Dožil sa len 46 rokov; zomrel úplne vyčerpaný.    
· Vo štvrtok je prvý štvrtok v mesiaci. Je to deň modlitieb za nové kňazské a rehoľné povolania.
· Vo štvrtok po sv. omši bude adorácia (do 19.00 h.). 
· V piatok je prvý piatok v mesiaci. Chorých a nevládnych budem spovedať v piatok od 9.00 do 12.00 h.
· O 17.00 h. bude vyložená Najsvätejšia Sviatosť Oltárna a o 17.45 h. bude prvopiatková pobožnosť.
· V sobotu je prvá sobota v mesiaci. Po sv. omši sa pomodlíme fatimskú pobožnosť.
· Upratovanie kostola v tomto týždni má starosti skupina č.5. Ďakujem za obetavosť.
	Deň
	Čas
	Úmysel

	2.11.
	Pondelok
	18.00
	+ Jozef a Amália, dcéra Eva, vnučka Karolína, starí rodičia a súrodenci

	3.11.
	Utorok
	18.00
	+ Biskupi a kňazi diecézy

	4.11.
	Streda
	18.00
	+ Klaudia Fábryová (1.výr.)

	5.11.
	Štvrtok
	18.00
	+ Amália (25.výr.), Ladislav, Anna, Ján a rodičia

	6.11.
	Piatok
	18.00
	+ Ján Šimo a manželka Eva

	7.11.
	Sobota
	8.00
	+ Rodina Juričková, Oršulová a Vršková

	8.11.
	Nedeľa
	8.00
11.00
	Za farníkov
Poďakovanie a za Božiu pomoc pre Tomáša Urbanovského (14.nar.)



8. NOVEMBRA - 32. NEDEĽA „CEZ ROK“
· V pondelok je sviatok Výročia posviacky Lateránskej baziliky v Ríme. Patrí medzi štyri hlavné baziliky Katolíckej cirkvi. Miesto na Lateránskom vŕšku bolo sídlom prvých pápežov. V r. 1308, po požiari pápežského sídla, sa pápež presťahoval do Vatikánu (na Vatikánsky vŕšok) a tam zostal dodnes. Laterán sa považuje za „matku všetkých kostolov“, je to prvý katolícky „kostol“ na svete.  
· Úplné odpustky sa dnes za zvyčajných podmienok udeľujú veriacemu, ktorý sa nábožne pomodlí „Otče náš, Verím v Boha“ v ktorejkoľvek katedrále.
· V utorok je spomienka na sv. Leva Veľkého, pápeža a učiteľa Cirkvi. Je to ďalšia „gigantická“ osobnosť v dejinách Cirkvi. Ako 40 ročný sa stal pápežom, v čase veľkého chaosu, zbojníctva a napätia. Hrdinsky bránil pravé učenie viery, najmä učenie o Ježišovi, zabránil zničeniu mesta Ríma krvilačným Attilom, chránil bezbranných ľudí pred barbarmi. Žil vo veľmi temnej dobe a bol jediným „slnkom“ pre mnohých ťažko skúšaných ľudí. Ako prvý zo všetkých pápežov dostal titul „Veľký“, ktorý si právom zaslúžil. Pre svoje múdre učenie sa stal aj „Učiteľom Cirkvi“.
· V stredu je spomienka na sv. Martina z Tours, biskupa. Narodil sa v Maďarsku. Bol to rímsky vojak s dobrotivým srdcom, ktorý sa podelil aj o posledný plášť so žobrákom. Neskôr sa stal biskupom v Tours (Francúzsko). Je patrónom vojakov, krajčírov, žobrákov, vzor bezbrehej skromnosti a dobrotivosti. Vo svojej dobe bol považovaný za „zázračného“ človeka.
· Vo štvrtok je spomienka na sv. Jozafáta, biskupa a mučeníka. Ukrajinský gréckokatolícky biskup, ktorý pre zmier s pravoslávnymi podstúpil „krížovú cestu“, mnoho vytrpel a nakoniec bol umučený. Je žiarivým vzorom boja o pokoj medzi ľuďmi, porozumenia, odpustenia, zmierenia, priateľstva a spolupráce. Bol ochotný umrieť pre víťazstvo pokoja a pravdy.
· Vo štvrtok po sv. omši bude adorácia (do 19.00 h.). 
· V nedeľu, 15.11., je pravidelná jesenná zbierka pre našich bohoslovcov. Aj vďaka našim milodarom je možné zabezpečiť výchovu nových kňazov.   
· Upratovanie kostola v tomto týždni má na starosti skupina č. 6. Ďakujem za obetavosť.
	Deň
	Čas
	Úmysel

	9.11.
	Pondelok
	18.00
	+ Viliam Šimo (33.výr.)

	10.11.
	Utorok
	18.00
	+ Mária Kristlová, rodina Hopková a Kristlová, Ján a Rozália Pisárová

	11.11.
	Streda
	18.00
	+ Štefan, Mária, Ladislav, Helena, deti a rodičia

	12.11.
	Štvrtok
	18.00
	+ Anton Tarnóczy a starí rodičia

	13.11.
	Piatok
	18.00
	+ Mária Ďurtová (ned.105.nar.), manžel Jozef, Jozef, Peter a Eva, Vladimír

	14.11.
	Sobota
	8.00
	+ Vojtech Bartolen (1.výr.)

	15.11.
	Nedeľa
	8.00
11.00
	Za farníkov
+ Jozef Nechala, Štefan, Mária, Ladislav, Helena



15. NOVEMBRA - 33. NEDEĽA „CEZ ROK“
· V utorok je spomienka na sv. Alžbetu Uhorskú, rehoľníčku (1207-1231). Dcéra uhorského kráľa Ondreja II. bola už ako štvorročná sľúbená za manželku durínskemu grófovi Ľudovítovi, preto ju od malička učili aj nemeckým zvykom. Násilná smrť matky ju však veľmi ovplyvnila. Mladá princezná zostala skromná, zriekla sa panovania, svetských vecí a začala všemožne pomáhať a podporovať chudobných, čo sa nepáčilo matke nastávajúceho manžela. Ešte neplnoletý snúbenec si ju však zastával a napriek nepriazni si ju ako 14 ročnú vzal za manželku. Ešte maloletí manželia Ľudovít a Alžbeta sa navzájom podporovali. Keď mala iba 20 rokov, jej milovaný manžel Ľudovít zomrel na mor. Ako 24 ročná zomrela aj kráľovná Alžbeta. Jej skromný život bol plný obety a krížov od neprajníkov. Obidvaja kráľovskí rodičia, najmä Alžbeta, ich tri deti, najmä najmladšia dcéra Gertrúda, boli bezúhonní ľudia a zomreli v povesti svätosti. Alžbeta bola vyhlásená za svätú už štyri roky po smrti, čo bolo v tej dobe výnimočné.  
· Vo štvrtok po sv. omši bude adorácia (do 19.00 h.). 
· V sobotu je spomienka Obetovania Panny Márie. V Starom Zákone nemali krst, ale novonarodené dieťa obetovali v jeruzalemskom chráme. Niektorí rodičia svoje dieťa obetovali osobitým spôsobom, a tak to urobili aj rodičia Panny Márie Joachim a Anna. Po obetovaní ju nechali na výchovu „vo výchovno-vzdelávacom ústave" pre dievčatá. Tam ich viedli k čnostnému životu a službe Bohu, vzdelávali sa v Písmach, slúžili v chráme, doprevádzali bohoslužby spevom, vyšívali rúcha. Okrem toho ich učili aj všetkým domácim prácam. V ústave mohlo každé dievča pobudnúť niekoľko rokov a potom sa vrátilo domov. Joachim a Anna vychovali Kráľovnú všetkých svätých, Kráľovnú neba i zeme, Matku Ježiša Krista a našu Matku.   
· V nedeľu, 22.11., je „Nedeľa Krista Kráľa“, ktorou končí obdobie „cez rok“. Je to posledný všedný týždeň v období „cez rok“. Nasledujúca nedeľa je už „adventná“. Liturgický rok sa nezhoduje s kalendárnym rokom. Liturgický rok začína prvou adventnou nedeľou, zvyčajne začiatkom decembra, a končí nedeľou Krista Kráľa koncom novembra budúceho roku. 
· Vo všetkých farských kostoloch sa koná modlitba obnovenia zasvätenia ľudského pokolenia Najsvätejšiemu Srdcu Ježišovmu. Počas nedeľných sv. omší, hneď po sv. prijímaní, bude vyložená Najsvätejšia Sviatosť Oltárna a obnovíme si toto zasvätenie. Na konci bude eucharistické požehnanie. 
· Kto sa v tento deň zúčastní na verejnom recitovaní modlitby „Ježišu, Vykupiteľ ľudského pokolenia“ určenej na sviatok Krista Kráľa, môže získať za obvyklých podmienok úplné odpustky (sv. prijímanie, vyznanie viery, modlitba na úmysel Sv. Otca).
· Upratovanie kostola v tomto týždni má na starosti skupina č. 7. Ďakujem za obetavosť.
	Deň
	Čas
	Úmysel

	16.11.
	Pondelok
	18.00
	+ Helena Fábryová (2.výr.)

	17.11.
	Utorok
	18.00
	+ Pavol a Jozefína Súkeníkoví, vnuk Radomír

	18.11.
	Streda
	18.00
	+ Michal a Helena Hudecoví, deti a rodičia

	19.11.
	Štvrtok
	18.00
	Za Božiu pomoc a požehnanie pre rodinu Šimovú a Halmovú

	20.11.
	Piatok
	18.00
	+ Valent a Mária Mendeloví, rodičia, súrodenci, zaťovia

	21.11.
	Sobota
	8.00
	+ Tibor Bednár

	22.11.
	Nedeľa
	8.00
11.00
	Za farníkov
+ Ondrej a Cecília Žiakoví, deti, nevesty a rodičia



22. NOVEMBRA – 34. NEDEĽA „CEZ ROK“ – NEDEĽA KRISTA KRÁĽA
· V utorok je spomienka na sv. Ondreja Dung-Laka, kňaza a spoločníkov, vietnamských mučeníkov. Jedná sa o 117 umučených pre Kristovo meno (58 biskupov a kňazov a 59 laikov). Pochádzali z rôznych častí Vietnamu. Prenasledovanie kresťanov od 18. stor. dodnes neustalo; krutých panovníkov vystriedali komunisti. Napriek prenasledovaniu tam počet veriacich neustále rastie.
· Vo štvrtok po sv. omši bude adorácia do 19.00 h. 
· V posledný piatok mesiaca mávame „nočnú adoráciu“, ktorá bude v piatok od 20.00 do 21.00 h. 
· Prvou adventnou nedeľou (29.11.) začíname nový liturgický rok 2026-2027.
· Na prvú adventnú nedeľu bude jesenná zbierka na charitu. Darované peniaze ostávajú v našej diecéze a pomáha sa nimi rodinám v krajnej núdzi, slobodným matkám v núdzi, bezdomovcom, a pod.
· Prosím, aby ste si v nedeľu (29.11.) priniesli svoje adventné vence na požehnanie. Poukladajte ich pred oltárom. Božské požehnanie si potom spolu s vencom odnesiete do svojho príbytku. Každá kresťanská domácnosť by mala mať svoj adventný veniec a spolu sa modliť pri zažatom venci. 
· Kto mal adventný veniec požehnaný minulý rok, stačí, ak si prinesie na požehnanie len nové sviece. 
· Adventné sviečky si môžete zakúpiť v strede kostola. Na predaj budú aj vianočné pohľadnice. 
· Upratovanie kostola v tomto týždni má na starosti skupina č. 8. Vďaka za obetavú službu.
	Deň
	Čas
	Úmysel

	23.11.
	Pondelok
	18.00
	+ Jozef Ďurta (30.výr.) a manželka Mária

	24.11.
	Utorok
	18.00
	Poďakovanie a za Božiu pomoc pre Richarda Lackoviča (10.nar.)

	25.11.
	Streda
	18.00
	+ Jozef Mojžiš, Valent, Katarína, Ondrej a Juliana

	26.11.
	Štvrtok
	18.00
	+ Milan Pisár

	27.11.
	Piatok
	18.00
	+ Ladislav Jánoška (3.výr.)

	28.11.
	Sobota
	8.00
	+ Amália a Milan Matejoví a rodičia

	29.11.
	Nedeľa
	8.00
11.00
	Za farníkov
Poďakovanie a za Božiu pomoc pre Kristínu Urbanovskú (13.nar.)



VOĽNÉ ÚMYSLY V JANUÁRI 2027 – Pondelok 25. o 18.00 h.; streda 20.a 27. o 18.00 h.; štvrtok 14. a 21. o 18.00 h.; piatok 22. a 29. o 18.00 h., sobota 23. a 30. o 8.00 h.


OKOLIE KOSTOLA, AKTUÁLNY STAV – V okolí kostola sme asanovali starý a urobili nový odtokový systém na zvedenie dažďovej vody z pevných a hrubých PVC rúr. Dažďová voda je zvedená do pôvodnej retenčnej nádrže (2025). Urobili sa nové bleskozvody (2025,2026). Dokončili sme sanáciu základov farského kostola (2026) a začali sme s obnovou „klebetnice“. Sanaácia sa robila s omietkami od firmy Mapei (Mape-Antique). Ako prvá vrstva bola použitá paropriepustná vápenná omietka bez obsahu cementu na báze prírodného hydraulického vápna. Druhá vrstva je makroporézna, soliam odolná odvlhčovacia omietka z vápna a eko-puzolánov. Tretiu vrstvu tvorí biela paropriepustná vápenná malta. Táto kombinácia by mala zabrániť priesaku vody cez základy objektu a vlhkosť by sa mala postupne úplne stratiť. Do roku 2027 a ďalších rokov nám zostáva obnoviť (vymeniť) externé omietky na kostole (sú amortizované, popukané, cez otvorené kapiláry nasáva vlhkosť). Nakoniec zostáva okolie kostola (obchôdzkový chodník, dlažba, úprava terénu, zeleň). Táto fáza rekonštrukcie je najdrahšia a predbežný rozpočet na ňu je takmer 150.000 Eur. Preto opäť prosím o milodary, postupne, kto ako môže a koľko môže. Hoci sme vypracovali bezchybný projekt a zaslali ho na ministerstvo kultúry (za vypracovanie sme dostali najvyššie známky), i tak nám štát finančnú pomoc neschválil. Objekt nášho kostola, národnú kultúrnu pamiatku osobitného významu (lebo má vyše 500 rokov) musíme teda zachraňovať z vlastných zdrojov (z milodarov). O tejto poslednej fáze neplánujeme predložiť štátnym či obecným inštitúciám ďalšie projekty s prosbou o finančnú pomoc, nakoľko je to technicky, časovo a finančne náročné. Práce budú v r. 2027 pokračovať podľa finančných možností. Ďakujem za všetky doterajšie milodary a sponzorské dary, lebo bez nich by sme neurobili ani prvé dve fázy projektu obnovy nášho kostola.         
